আজকের সুন্দরবন অতীতে বহুজাতির অধিকারে ছিল। সেসব বিবর্তনের সবটুকু জানাও সম্ভব নয়। তবে যতটুকু জানা যায়, সুন্দরবন এক সময় পালদের দখলে ছিল। তারপর আসে হিন্দুদের দখলে। তারপর তুর্কি সেনাপতি ইখতিয়ার উদ্দিন বখতিয়ার খিলজির দখলে। তারপর গাজি-কালু-চম্পাবতী, মুকুটরায় ও দক্ষিণরায়-এর কাহিনী জানা যায়। এ ছাড়া বুনোদের সুন্দরবনে বসবাস, রাজা প্রতাপাদিত্য, বাংলার বারো ভূঁইয়া, পর্তুগিজ-মগ-ফিরিঙ্গিদের প্রভাবের কথাও জানা যায়। জানা যায় খানজাহান আলীর শুভাগমনের কথা। এবং তারই হাতে সুন্দরবনের প্রকৃত উৎকর্ষতা সাধন হয়। তাকে সুন্দরবনের চির স¤্রাটই বলা চলে। ষাটগম্বুজ মসজিদ, খাঞ্জেলি দিঘিসহ আরো অনেক দিঘি ও উন্নত রাস্তাঘাট নির্মাণ করেন। এ ছাড়া মোগল, ব্রিটিশ, পাকিস্তানি কোনো আমলই বাদ পড়েনি সুন্দরবন কালের সাক্ষী থাকতে। ১৯৭১ সালে মুক্তিযুদ্ধের সময় সুন্দরবন ৯ নং সেক্টরের অধীনে ছিল। সেক্টর কমান্ডার ছিলেন মেজর আব্দুল জলিল। সাব-সেক্টর কমান্ডার ছিলেন মেজর জিয়াউদ্দিন।